*****

ΚΑΝΟΝΙΣΜΟΣ (ΕΟΚ) αριθ. 2823/87 ΤΗΣ ΕΠΙΤΡΟΠΗΣ

της 18ης Σεπτεμβρίου 1987

σχετικά με τα παραστατικά που πρέπει να χρησιμοποιούνται εν όψει της εφαρμογής των κοινοτικών μέτρων που συνεπάγονται τον έλεγχο της χρήσης ή/και του προορισμού των εμπορευμάτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 222/77 του Συμβουλίου της 13ης Δεκεμβρίου 1976 περί της κοινοτικής διαμετακομίσεως (1), όπως τροποποιήθηκε τελευταία από τον κανονισμό (ΕΟΚ) αριθ. 1674/87 (2), και ιδίως το άρθρο 57,

Εκτιμώντας:

ότι ο κανονισμός (ΕΟΚ) αριθ. 223/77 της Επιτροπής της 22ας Δεκεμβρίου 1976 περί των διατάξεων εφαρμογής και των μέτρων απλουστεύσεως του καθεστώτος της κοινοτικής διαμετακομίσεως (3), όπως τροποποιήθηκε τελευταία από τον κανονισμό (ΕΟΚ) αριθ. 3399/85 (4), καθιέρωσε ένα ειδικό αντίτυπο του παραστατικού κοινοτικής διαμετακόμισης που ονομάζεται αντίτυπο ελέγχου Τ 5 το οποίο, εφοδιασμένο με τις ενδείξεις των τελωνειακών υπηρεσιών, αποτελεί την απόδειξη ότι τα εμπορεύματα χρησιμοποιήθηκαν ή/και έλαβαν τον προβλεπόμενο ή τον επιβαλλόμενο προορισμό·

ότι οι διατάξεις του κανονισμού (ΕΟΚ) αριθ. 223/77 για το αντίτυπο ελέγχου Τ 5 έχουν συμπληρωθεί επανειλημμένα·

ότι, στο πλαίσιο της κωδικοποίησης των διατάξεων εφαρμογής και των μέτρων απλούστευσης του καθεστώτος κοινοτικής διαμετακόμισης, οι διατάξεις του κανονισμού (ΕΟΚ) αριθ. 223/77, με εξαίρεση εκείνες που έχουν σχέση με το αντίτυπο ελέγχου Τ 5, καταργήθηκαν από τον κανονισμό (ΕΟΚ) αριθ. 1062/87 (5)·

ότι, λόγω της ειδικής φύσης των διατάξεων για το αντίτυπο ελέγχου Τ 5, αποδείχθηκε αναγκαίο να περιληφθούν σε χωριστό κανονισμό, και όχι στον κανονισμό κωδικοποίησης·

ότι ο κανονισμός (ΕΟΚ) αριθ. 222/77 προσαρμόστηκε με τον κανονισμό (ΕΟΚ) αριθ. 1901/85 του Συμβουλίου (6) έτσι ώστε να προβλέπεται η χρήση στο πλαίσιο των διαδικασιών τόσο εξωτερικής όσο και εσωτερικής κοινοτικής διαμετακόμισης, του ενιαίου παραστατικού που θεσπίστηκε από τον κανονισμό (ΕΟΚ) αριθ. 678/85 του Συμβουλίου (7) και τον κανονισμό (ΕΟΚ) αριθ. 679/85 του Συμβουλίου (8), όπως τροποποιήθηκε από τον κανονισμό (ΕΟΚ) αριθ. 2791/86 της Επιτροπής (9)·

ότι πρέπει να εναρμονιστεί όσο το δυνατόν περισσότερο το έντυπο του αντιτύπου ελέγχου Τ 5 με το υπόδειγμα εντύπου του ενιαίου παραστατικού·

ότι είναι ως εκ τούτου σκόπιμο, λαμβάνοντας υπόψη τον παρόντα κανονισμό, να καταργηθούν οι διατάξεις του κανονισμού (ΕΟΚ) αριθ. 223/77 που συνεχίζουν να εφαρμόζονται·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κυκλοφορίας Εμπορευμάτων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Όταν η εφαρμογή κοινοτικού μέτρου που έχει θεσπισθεί στον τομέα εισαγωγής ή εξαγωγής εμπορευμάτων ή κυκλοφορίας εμπορευμάτων στο εσωτερικό της Κοινότητας εξαρτάται από την απόδειξη ότι τα εμπορεύματα που αποτελούν το αντικείμενο του εν λόγω μέτρου χρησιμοποιήθηκαν για το σκοπό ή/και διοχετεύθηκαν στον προορισμό που προβλέπεται ή επιβάλλεται από το μέτρο αυτό, η εν λόγω απόδειξη παρέχεται με την προσκόμιση του αντιτύπου ελέγχου Τ 5. Ως αντίτυπο ελέγχου Τ 5 νοείται το αντίτυπο που συντάσσεται επί εντύπου Τ 5, το οποίο συμπληρώνεται ενδεχομένως με ένα ή περισσότερα έντυπα Τ 5, σύμφωνα με τους όρους που αναφέρονται στο άρθρο 7, ή με ένα ή περισσότερους πίνακες φορτώσεως Τ 5 σύμφωνα με τους όρους που αναφέρονται στα άρθρα 8 και 9.

2. Κάθε πρόσωπο που υπογράφει το αντίτυπο ελέγχου Τ 5, κατά την έννοια της παραγράφου 1, υποχρεούται να προσδώσει στα εμπορεύματα που περιγράφονται στο παραστατικό αυτό τη χρήση ή/και τον δηλωθέντα προορισμό.

Άρθρο 2

Τα έντυπα των οποίων συντάσσεται το αντίτυπο ελέγχου Τ 5, πρέπει να είναι σύμφωνα με τα υποδείγματα των παραρτημάτων Ι, ΙΙ και ΙΙΙ.

Το αντίτυπο ελέγχου Τ 5 εκδίδεται και χρησιμοποιείται σύμφωνα με τις διατάξεις των άρθρων 5 έως 14.

Άρθρο 3

1. Το χαρτί που χρησιμοποιείται έχει ανοιχτό μπλε χρώμα, προορίζεται για γραφή και ζυγίζει τουλάχιστον 40 γραμμάρια ανά τετραγωνικό μέτρο. Πρέπει να είναι επαρκώς αδιαφανές ώστε οι ενδείξεις που αναφέρονται στη μία όψη να μην επηρεάζουν το ευανάγνωστο των ενδείξεων που αναφέρονται στην άλλη όψη, και η αντοχή του πρέπει να είναι τέτοια ώστε, κατά τη συνήθη χρήση, ούτε να σχίζεται, ούτε να τσαλακώνεται.

2. Οι διαστάσεις του εντύπου είναι:

α) 210 x 297 mm για το έντυπο Τ 5 (παράρτημα Ι) και το έντυπο Τ 5 bis (παράρτημα ΙΙ), με ανώτατη επιτρεπομένη ανοχή -5 έως +18 mm, ως προς το μήκος·

β) 297 x 420 mm για τους πίνακες φορτώσεως Τ 5 (παράρτημα ΙΙΙ), με ανώτατη επιτρεπόμενη ανοχή -5 έως +8 mm ως προς το μήκος.

Άρθρο 4

Τα κράτη μέλη μπορούν να απαιτούν όπως τα έντυπα του αντίτυπου ελέγχου Τ 5 φέρουν ένδειξη με το όνομα και τη διεύθυνση του τυπογράφου ή σήματος που επιτρέπει την εξακρίβωση της ταυτότητάς του.

Άρθρο 5

Το αντίτυπο ελέγχου Τ 5 πρέπει να συντάσσεται σε μια από τις επίσημες γλώσσες της Κοινότητας, αποδεκτή από τις αρμόδιες αρχές του κράτους μέλους αναχώρησης.

Οι αρμόδιες αρχές ενός άλλου κράτους μέλους, στο οποίο πρέπει να προσκομιστεί το παραστατικό αυτό, μπορούν εν ανάγκη να ζητήσουν τη μετάφραση στην επίσημη γλώσσα ή σε μία από τις επίσημες γλώσσες του εν λόγω κράτους μέλους.

Άρθρο 6

1. Το αντίτυπο ελέγχου Τ 5 πρέπει να συμπληρώνεται στη γραφομηχανή ή με μηχανογραφική ή συναφή μέθοδο. Μπορεί επίσης να συμπληρώνεται ευανάγνωστα με το χέρι και με κεφαλαία γράμματα και με μελάνι. Τα έντυπα δεν πρέπει να φέρουν ξέσματα ούτε αλλοιώσεις. Τυχόν τροποποιήσεις πρέπει να γίνονται διαγράφοντας τις εσφαλμένες ενδείξεις και προσθέτοντας, κατά περίπτωση, τις επιθυμητές ενδείξεις. Κάθε τέτοια τροποποίηση πρέπει να εγκρίνεται από το πρόσωπο που την επιφέρει και να θεωρείται από τις αρμόδιες αρχές.

2. Εξάλλου, το αντίτυπο ελέγχου Τ 5 μπορεί να συμπληρώνεται με τεχνική μέθοδο αναπαραγωγής αντί να συμπληρώνεται με μία από τις μεθόδους που αναφέρονται στην παράγραφο 1. Επίσης μπορεί να ετοιμάζεται και να συμπληρώνεται με τεχνική μέθοδο αναπαραγωγής εφόσον οι διατάξεις σχετικά με τα υποδείγματα, το χαρτί, τις διαστάσεις των εντύπων, τη γλώσσα που χρησιμοποιείται, το ευανάγνωστο και την απαγόρευση αποξέσεων, προσθηκών και τροποποιήσεων τηρούνται αυστηρά.

Άρθρο 7

1. Οι αρμόδιες τελωνειακές αρχές κάθε κράτους μέλους μπορούν να επιτρέπουν στις επιχειρήσεις που έχουν την έδρα τους στο έδαφός τους να συμπληρώνουν το αντίτυπο ελέγχου Τ 5 με ένα ή περισσότερους πίνακες Τ 5 bis εφόσον όλα αυτά τα έντυπα αφορούν μία μόνο αποστολή εμπορευμάτων που φορτώνονται σε ένα μόνο μεταφορικό μέσο, προορίζονται για ένα μόνον παραλήπτη και χρησιμοποιούνται για ένα μόνο σκοπό ή/και διοχετεύονται σε ένα μόνο προορισμό.

2. Ο αριθμός των πινάκων Τ 5 bis που έχουν χρησιμοποιηθεί, σημειώνονται στη θέση 3 του αντιτύπου ελέγχου Τ 5 που συνοδεύουν. Ο αριθμός καταχώρησης του αντιτύπου ελέγχου Τ 5 σημειώνεται στη θέση που προορίζεται για την εγγραφή κάθε πίνακα Τ 5. Ο συνολικός αριθμός των δεμάτων που καλύπτονται από το αντίτυπο Τ 5 και από τον ή τους πίνακες Τ 5 bis αναγράφεται στη θέση 6 του αντιτύπου ελέγχου Τ 5.

Άρθρο 8

1. Οι αρμόδιες τελωνειακές αρχές κάθε κράτους μέλους μπορούν να επιτρέπουν στις επιχειρήσεις που είναι εγκατεστημένες στο έδαφός τους να συμπληρώνουν το αντίτυπο ελέγχου Τ 5 με έναν ή περισσότερους πίνακες Τ 5 φόρτωσης που περιλαμβάνουν τις ενδείξεις που κανονικά αναγράφονται στις θέσεις 31, 33, 35, 38, 100, 103 και 105 του εντύπου Τ 5, εφόσον όλα αυτά τα έντυπα αφορούν μία μόνο αποστολή εμπορευμάτων που φορτώνονται σε ένα μόνο μεταφορικό μέσο, προορίζονται για ένα μόνο παραλήπτη, και χρησιμοποιούνται για ένα μόνον σκοπό ή/και διοχετεύονται σε έναν μόνον προορισμό.

2. Μόνο η εμπρόσθια όψη του εντύπου του πίνακα φόρτωσης Τ 5 μπορεί να χτησιμοποιηθεί. Πριν από κάθε εμπόρευμα που περιλαμβάνεται στον πίνακα φόρτωσης Τ 5, πρέπει να προηγείται αύξων αριθμός· πρέπει να αναφέρονται όλες οι ενδείξεις που προβλέπονται από τους τίτλους των στηλών του πίνακα.

Αμέσως κάτω από την τελευταία αναγραφή, πρέπει να χαράσσεται οριζόντια γραμμή και να διαγράφονται τα κενά διαστήματα που δεν έχουν χρησιμοποιηθεί, έτσι ώστε να καθίσταται αδύνατη οποιαδήποτε μεταγενέστερη προσθήκη. Ο συνολικός αριθμός των δεμάτων που περιέχουν τα εμπορεύματα τα οποία περιγράφονται στον πίνακα, το συνολικό μεικτό βάρος και το συνολικό καθαρό βάρος τους πρέπει να αναγράφονται στο τέλος των αντίστοιχων στηλών.

3. Όταν χρησιμοποιούνται πίνακες φόρτωσης Τ 5, οι θέσεις 31, 33, 35, 38, 100, 103 και 105 του αντιτύπου ελέγχου Τ 5 στο οποίο αναφέρονται πρέπει να διαγράφονται και το έγγραφο αυτό δεν μπορεί να συμπληρώνεται με έντυπα Τ 5 bis.

4. Ο αριθμός των πινάκων φόρτωσης Τ 5 που χρησιμοποιούνται αναγράφεται στη θέση 4 του αντιτύπου ελέγχου Τ 5. Ο αριθμός καταχώρησης του αντιτύπου ελέγχου Τ 5 αναφέρεται στη θέση που προορίζεται για την καταχώρηση κάθε πίνακα φόρτωσης Τ 5. Ο συνολικός αριθμός των δεμάτων που καλύπτονται από τους διάφορους πίνακες φόρτωσης αναφέρεται στη θέση 6 του αντίτυπου ελέγχου Τ 5. Άρθρο 9

1. Στην άδεια που αναφέρεται στο άρθρο 8 παράγραφος 1 μπορεί να προβλέπεται ότι οι επιχειρήσεις των οποίων οι εγγραφές βασίζονται σε ολοκληρωμένο σύστημα ηλεκτρονικής ή αυτόματης επεξεργασίας των δεδομένων χρησιμοποιούν πίνακες φόρτωσης Τ 5 που έχουν καταρτισθεί με τέτοιο σύστημα και οι οποίοι, μολονότι περιέχουν το σύνολο των ενδείξεων που αναφέρονται στον πίνακα, το υπόδειγμα του οποίου παρατίθεται στο παράρτημα ΙΙΙ, δεν πληρούν όλους τους όρους των άρθρων 2, 3, 4 και 6 και του άρθρου 8 παράγραφος 2, όσον αφορά την υποχρέωση να προηγείται κάθε είδους του καταλόγου αύξων αριθμός.

Οι πίνακες αυτοί πρέπει πάντως να έχουν μελετηθεί και να συμπληρώνονται με τέτοιον τρόπο ώστε να είναι δυνατόν να χρησιμοποιούνται χωρίς δυσκολία από τις τελωνειακές και τις άλλες αρμόδιες υπηρεσίες.

2. Η άδεια χορηγείται μόνο στις επιχειρήσεις οι οποίες παρέχουν όλα τα εχέγγυα που κρίνονται αναγκαία από τις τελωνειακές αρχές.

Ο κάτοχος της άδειας είναι υπεύθυνος για κάθε καταχρηστική χρησιμοποίηση, από οποιονδήποτε, των πινάκων φόρτωσης που καταρτίζει.

Άρθρο 10

1. Το αντίτυπο ελέγχου Τ 5 και, κατά περίπτωση, οι πίνακες Τ 5 bis ή οι πίνακες φόρτωσης Τ 5 συντάσσονται από τον ενδιαφερόμενο σε ένα πρωτότυπο και σε τουλάχιστον ένα αντίγραφο και καθένα από αυτά υπογράφεται ξεχωριστά·

2. Στο αντίτυπο ελέγχου Τ 5 και, κατά περίπτωση, στους πίνακες Τ 5 bis και στους πίνακες φόρτωσης Τ 5 πρέπει να αναφέρονται, όσον αφορά την περιγραφή των εμπορευμάτων και τις ειδικές μνείες, όλες οι ενδείξεις που απαιτούνται από τις διατάξεις περί του κοινοτικού μέτρου το οποίο συνεπάγεται τη διενέργεια του ελέγχου.

3. Όταν τα εμπορεύματα δεν τίθενται υπό διαδικασία κοινοτικής διαμετακόμισης, το αντιτυπο ελέγχου Τ 5 πρέπει να περιέχει μνεία του παραστατικού του σχετικού προς χρησιμοποιούμενη διαδικασία.

4. Το παραστατικό κοινοτικής διαμετακόμισης ή το παραστατικό το σχετικό με τη χρησιμοποιούμενη διαδικασία πρέπει να περιέχει ένδειξη ως προς το αντίτυπο ή τα αντίτυπα ελέγχου Τ 5 τα οποία έχουν εκδοθεί.

Άρθρο 11

1. Στο πλαίσιο διαδικασίας κοινοτικής διαμετακόμισης, το τελωνείο αναχώρησης εκδίδει το αντίτυπο ελέγχου Τ 5. Το αρμόδιο τελωνείο του κράτους μέλους προορισμού διενεργεί τον έλεγχο της χρησιμοποίησης ή/και του προορισμού που προβλέπονται ή επιβάλλονται, ή αναθέτει την υπ' ευθύνη του διενέργεια του εν λόγω ελέγχου.

2. Το τελωνείο αναχώρησης διατηρεί αντίγραφο του αντιτύπου ελέγχου Τ 5.

3. Το πρωτότυπο του αντιτύπου ελέγχου Τ 5 συνοδεύει τα εμπορεύματα υπό τους ίδιους όρους όπως και τα λοιπά έγγραφα τα σχετικά με τη χρησιμοποιούμενη διαδικασία.

4. Με την επιφύλαξη των διατάξεων του άρθρου 26 του κανονισμού (ΕΟΚ) αριθ. 222/77, το πρωτότυπο του αντιτύπου ελέγχου Τ 5 επιστρέφεται αμελλητί στη διεύθυνση που αναφέρεται υπό την ένδειξη «επιστρεπτέον εις», αφού θεωρηθεί δεόντως από το αρμόδιο τελωνείο του κράτους μέλους προορισμού.

Άρθρο 12

Όταν τα εμπορεύματα που υπόκεινται σε έλεγχο της χρήσης ή/και του προορισμού τους δεν τίθενται υπό διαδικασία κοινοτικής διαμετακόμισης, εκδίδεται για αυτά, εκτός από το παραστατικό, το σχετικό με τη χρησιμοποιούμενη διαδικασία αντίτυπο ελέγχου Τ 5. Το τελευταίο τούτο εκδίδεται και χρησιμοποιείται σύμφωνα με τους όρους που προβλέπονται στο άρθρο 11.

Άρθρο 13

Το πρόσωπο που προσκομίζει στο αρμόδιο τελωνείο του κράτους μέλους προορισμού ένα αντίτυπο ελέγχου Τ 5 και την αποστολή στην οποία αναφέρεται αυτό μπορεί να λάβει, με αίτησή του, απόδειξη παραλαβής συνταγμένη σε έντυπο που αντιστοιχεί στο υπόδειγμα που προβλέπεται στο άρθρο 1 παράγραφος 4 του κανονισμού (ΕΟΚ) αριθ. 1062/87.

Αυτή η απόδειξη δεν μπορεί να αντικαταστήσει το αντίτυπο ελέγχου Τ 5.

Άρθρο 14

1. Οι τελωνειακές αρχές των κρατών μελών μπορούν να επιτρέψουν κατ' εξαίρεση όπως μια αποστολή που συνοδεύεται από αντίτυπο ελέγχου Τ 5 καθώς και αυτό το έντυπο ελέγχου Τ 5 κατατμηθούν πριν το τέλος της διαδικασίας για την οποία είχε εκδοθεί αυτό το αντίτυπο. Οι αποστολές που προκύπτουν από τέτοια κατάτμηση δεν μπορούν να αποτελέσουν αντικείμενο περαιτέρω κατάτμησης.

2. Οι διατάξεις της παραγράφου 1 εφαρμόζονται με την επιφύλαξη των κοινοτικών μέτρων των σχετικών με τα προϊόντα τα προερχόμενα από παρέμβαση, τα οποία πρέπει να υποβληθούν σε έλεγχο ως προς τη χρήση ή/και τον προορισμό και τα οποία αποτελούν αντικείμενο μεταποίησης σε άλλο κράτος μέλος πριν λάβουν τη χρήση ή/και τον τελικό προορισμό τους.

3. Η κατάτμηση που αναφέρεται στην παράγραφο 1 συντελείται υπό τους όρους που προβλέπονται στις παραγράφους 4 έως 7. Τα κράτη μέλη έχουν την ευχέρεια να παρεκκλίνουν από αυτούς τους όρους στην περίπτωση που το σύνολο των αποστολών που προκύπτουν από την κατάτμηση πρέπει να λάβει τη χρήση ή/και τον προορισμό που δηλώνεται μέσα στο κράτος μέλος όπου έλαβε χώρα η κατάτμηση.

4. Το τελωνείο όπου πραγματοποιήθηκε η κατάτμηση παραδίδει, σύμφωνα με τις διατάξεις του άρθρου 10, απόσπασμα του αντιτύπου ελέγχου Τ 5 για κάθε τμήμα της κατατμηθείσας αποστολής, χρησιμοποιώντας για αυτό το σκοπό ένα έντυπο του αντιτύπου ελέγχου Τ 5. Κάθε απόσπασμα πρέπει, ιδίως, να περιέχει τις ειδικές ενδείξεις που αναγράφονται στο αρχικό αντίτυπο ελέγχου Τ 5 και να αναφέρει, μεταξύ αυτών των ενδείξεων, το καθαρό βάρος των εμπορευμάτων που αποτελούν το αντικείμενο της αποστολής. Κάθε απόσπασμα αναφέρει στη θέση 106, τον αριθμό καταχώρησης, την ημερομηνία, το τελωνείο και τη χώρα έκδοσης του αντιτύπου του αρχικού ελέγχου, με μία από τις ακόλουθες ενδείξεις:

- Extracto del ejemplar de control:

(numero, fecha, aduana y pais de expedicion)

- Udskrift af kontroleksemplar:

(nummer, dato, udstedende toldsted og land)

- Auszug aus dem Kontrollexemplar:

(Nummer, Datum, ausstellende Zollstelle und Land)

- Απόσπασμα του αντιτύπου ελέγχου:

(αριθμός, ημερομηνία, τελωνείο και χώρα εκδόσεως)

- Extract of control copy:

(Number, date, office and country of issue)

- Extrait de l'exemplaire de controle:

(numero, date, bureau et pays de delivrance)

- Estratto dell'esemplare di controllo:

(numero, data, ufficio e paese di emissione)

- Uittreksel uit controle-exemplaar:

(nummer, datum, kantoor en land van afgifte)

- Extracto do exemplar de controlo:

(numero, data, estancia aduaneira, pais de emissao)

5. Το τελωνείο όπου πραγματοποιείται η κατάτμηση αναφέρει στο αντίτυπο του αρχικού ελέγχου Τ 5 την κατάτμηση αυτού. Για το σκοπό αυτό φέρει στο χώρο «έλεγχος χρήσης ή/και προορισμού» μία από τις ακόλουθες ενδείξεις:

- . . . (numero) extractos expedidos - copias adjuntas

- . . . (antal) udstedte udskrifter - kopier vedfoejet

- . . . (Anzahl) Auszuege ausgestellt - Durchschriften liegen bei

- . . . (αριθμός) εκδοθέντα αποσπάσματα - συνημμένα αντίγραφα

- . . . (number) extracts issued - copies attached

- . . . (nombre) extraits delivres - copies ci-jointes

- . . . (numero) estratti rilasciati - copie allegate

- . . . (aantal) uittreksels afgegeven - kopieen bijgevoegd

- . . . (quantidade) extractos emitidos - copias juntas.

Το αρχικό αντίτυπο ελέγχου Τ 5 επιστρέφεται αμελλητί στη διεύθυνση που αναφέρεται υπό την ένδειξη «επιστρεπτέον εις» συνοδευόμενο από αντίγραφα των αποσπασμάτων που έχουν εκδοθεί.

6. Τα πρωτότυπα των αποσπασμάτων του αντιτύπου ελέγχου Τ 5 συνοδεύουν τις τμηματικές αποστολές συγχρόνως με το έγγραφο το σχετικό με τη χρησιμοποιούμενη διαδικασία.

7. Τα αρμόδια τελωνεία των κρατών μελών προορισμού των μερών της κατατμηθείσης αποστολής εξασφαλίζουν απευθείας ή μέσω άλλων, υπό την ιδίαν τους ευθύνη, τον έλεγχο της χρήσης ή/και του προορισμού που προβλέπεται (ονται) ή επιβάλλεται(ονται). Επιστρέφουν τα αποσπάσματα σημειωμένα σύμφωνα με το άρθρο 11 παράγραφος 4 στη διεύθυνση που αναφέρεται υπό την ένδειξη « επιστρεπτέον εις».

Άρθρο 15

1. Το αντίτυπο ελέγχου Τ 5 μπορεί να εκδίδεται εκ των υστέρων εφόσον:

- για την παράλειψη της αίτησης ή τη μη έκδοση του εγγράφου αυτού τη στιγμή της αποστολής των εμπορευμάτων δεν είναι υπεύθυνος ο ενδιαφερόμενος,

- ο ενδιαφερόμενος προσκομίζει την απόδειξη ότι το αντίτυπο ελέγχου Τ 5 αφορά πράγματι τα εμπορεύματα για τα οποία έχουν ολοκληρωθεί οι διατυπώσεις αποστολής ή εξαγωγής,

- ο ενδιαφερόμενος προσκομίζει τα απαιτούμενα έγγραφα για την έκδοση του εν λόγω αντιτύπου,

- αποδεικνύεται, κατά τρόπο ικανοποιητικό για τις αρμόδιες τελωνειακές αρχές, ότι η εκ των υστέρων έκδοση του αντιτύπου ελέγχου Τ 5 δεν μπορεί να δημιουργήσει οικονομικά πλεονεκτήματα τα οποία δεν θα οφείλονται, σύμφωνα με τη διαδικασία διαμετακόμισης που έχει ενδεχομένως χρησιμοποιηθεί, στο τελωνειακό καθεστώς των εμπορευμάτων και στη χρήση ή/και στον προορισμό τους.

2. Όταν το αντίτυπο ελέγχου Τ 5 εκδίδεται εκ των υστέρων, φέρει με κόκκινα γράμματα μία από τις ακόλουθες ενδείξεις:

- Expedido a posteriori

- Udstedt efterfoelgende

- Nachtraeglich ausgestellt

- Εκδοθέν εκ των υστέρων

- Issued retroactively

- Delivre a posteriori

- Rilasciato a posteriori

- Achteraf afgegeven

- Emitido a posteriori

Επιπλέον, ο ενδιαφερόμενος πρέπει να αναφέρει στο αντίτυπο ελέγχου Τ 5 τα στοιχεία του μεταφορικού μέσου με το οποίο απεστάλησαν τα εμπορεύματα, καθώς και την ημερομηνία αναχώρησης και, κατά περίπτωση, την ημερομηνία προσκόμισης των εμπορευμάτων στο τελωνείο προορισμού.

3. Το αντίτυπο ελέγχου Τ 5 που εκδίδεται εκ των υστέρων μπορεί να θεωρείται από το αρμόδιο τελωνείο του κράτους μέλους προορισμού μόνο αν αυτό διαπιστώσει ότι τα εμπορεύματα που αποτελούν αντικείμενο του εν λόγω εγγράφου χρησιμοποιήθηκαν για το σκοπό ή/και έφθασαν στον προορισμό που προβλέπεται ή επιβάλλεται από το κοινοτικό μέτρο που έχει εκδοθεί σχετικά με την εισαγωγή, την εξαγωγή ή τη διακίνηση στο εσωτερικό της Κοινότητας των εν λόγω εμπορευμάτων. Άρθρο 16

Κατά παρέκκλιση από το άρθρο 1 και εφόσον δεν ορίζεται άλλως στις διατάξεις περί του κοινοτικού μέτρου, κάθε κράτος μέλος έχει το δικαίωμα να προβλέπει ότι η απόδειξη ότι τα εμπορεύματα έχουν λάβει τη χρήση ή/και τον προορισμό που προβλέπεται ή επιβάλλεται παρέχεται σύμφωνα με την εθνική διαδικασία, εφόσον τα εμπορεύματα δεν εγκαταλείπουν το έδαφός του πριν χρησιμοποιηθούν για το σκοπό ή/και διοχετευθούν στον προορισμό που προβλέπεται ή επιβάλλεται.

Άρθρο 17

Οι τελωνειακές αρχές κάθε κράτους μέλους μπορούν να επιτρέπουν στα πρόσωπα που ανταποκρίνονται στους όρους που προβλέπονται στο άρθρο 19 και που καλούνται στο εξής εγκεκριμένος(οι) αποστολέας(εις), τα οποία προστίθενται να αποστείλουν εμπορεύματα για τα οποία πρέπει να συνταχθεί αντίτυπο ελέγχου Τ 5, να μην προσκομίζουν στο τελωνείο αναχώρησης ούτε τα εμπορεύματα ούτε το αντίτυπο ελέγχου Τ 5 του οποίου τα εν λόγω εμπορεύματα αποτελούν αντικείμενο.

Άρθρο 18

Ο εγκεκριμένος αποστολέας υφίσταται όλες τις συνέπειες, ιδίως τις οικονομικές, των σφαλμάτων, παραλείψεων ή άλλων ατελειών, κατά τη συμπλήρωση των αντιτύπων ελέγχου Τ 5, καθώς και κατά τη διεξαγωγή των διαδικασιών για τις οποίες είναι υπεύθυνος δυνάμει της άδειας που αναφέρεται στο άρθρο 17.

Άρθρο 19

1. Η άδεια που αναφέρεται στο άρθρο 17 χορηγείται μόνο σε πρόσωπα:

α) τα οποία πραγματοποιούν συχνά αποστολές εμπορευμάτων·

β) των οποίων οι λογιστικές εγγραφές επιτρέπουν στις τελωνειακές αρχές τη διενέργεια ελέγχου των πράξεων.

2. Οι τελωνειακές αρχές μπορούν να αρνούνται την άδεια σε πρόσωπα που δεν παρέχουν όλα τα εχέγγυα που κρίνουν αναγκαία.

3. Οι τελωνειακές αρχές μπορούν να ανακαλούν την άδεια, ιδίως όταν ο εγκεκριμένος αποστόλεας δεν πληροί πλέον τους όρους που προβλέπονται στην παράγραφο 1 ή δεν παρέχει πλέον τα εχέγγυα που προβλέπονται στην παράγραφο 2.

4. Εφόσον έχει προβλεφθεί ότι η έκδοση του αντιτύπου ελέγχου Τ 5 πρέπει να συνοδεύεται από εγγύηση, τα κράτη μέλη λαμβάνουν τα κατάλληλα μέτρα για τη σύσταση της εγγύησης αυτής.

Άρθρα 20

Στις άδειες που χορηγούνται από τις τελωνειακές αρχές καθορίζονται ιδίως:

α) το ή τα αρμόδια τελωνεία, ως τελωνείο αναχώρησης για τις αποστολές που πρόκειται να πραγματοποιηθούν·

β) η προθεσμία μέσα στην οποία, καθώς και ο τρόπος με τον οποίο, ο εγκεκριμένος αποστολέας ενημερώνει το τελωνείο αναχώρησης σχετικά με τις αποστολές που προκειται να πραγματοποιηθούν, για να μπορεί αυτό να διενεργεί ενδεχομένως έλεγχο πριν από την αναχώρηση των εμπορευμάτων·

γ) η προθεσμία μέσα στην οποία τα εμπορεύματα πρέπει να προσκομίζονται στο τελωνείο προορισμού·

δ) τα μέτρα που πρέπει να λαμβάνονται για τον προσδιορισμό της ταυτότητας. Για το σκοπό αυτό, οι τελωνειακές αρχές μπορούν να ορίζουν ότι τα μεταφορικά μέσα ή τα δέματα πρέπει να φέρουν ειδικές σφραγίδες αποδεκτές από τις τελωνειακές αρχές, που τίθενται από τον εγκεκριμένο αποστολέα.

Άρθρο 21

1. Εκτός από τα στοιχεία που προβλέπονται στο άρθρο 20, η άδεια που αναφέρεται στο άρθρο 17 προβλέπει ότι στη θέση που προορίζεται για το τελωνείο αναχώρησης, που περιλαμβάνεται στην οπίσθια όψη του αντιτύπου ελέγχου Τ 5, πρέπει:

α) να τίθεται εκ των προτέρων η σφραγίδα του τελωνείου αναχώρησης και η υπογραφή υπαλλήλου του εν λόγω τελωνείου, ή

β) να τίθεται από τον εγκεκριμένο αποστολέα η ειδική μεταλλική σφραγίδα που εγκρίνεται από τις αρμόδιες τελωνειακές αρχές και είναι σύμφωνη με το υπόδειγμα του παραρτήματος IV. Το αποτύπωμα της εν λόγω σφραγίδας ενδέχεται να έχει τυπωθεί εκ των προτέρων στα έντυπα από το τυπογραφείο που εγκρίνεται για το σκοπό αυτό.

Ο εγκεκριμένος αποστολέας είναι υποχρεωμένος να συμπληρώσει τη θέση αυτή αναφέροντας την ημερομηνία αποστολής των εμπορευμάτων.

2. Οι τελωνειακές μπορούν να επιτάσουν τη χρησιμοποίηση εντύπων που φέρουν διακριτικό σήμα για να ξεχωρίζουν.

Άρθρο 22

1. Το αργότερο κατά τον χρόνο αποστολής των εμπορευμάτων, ο εγκεκριμένος αποστολέας σημειώνει, στη θέση «έλεγχος από το τελωνείο αναχώρησης» του αντιτύπου ελέγχου Τ 5, που έχει δεόντως συμπληρωθεί, τα μέτρα που εφαρμόζονται για τον προσδιορισμό της ταυτότητας των εμπορευμάτων, τις αναφορές στο έγγραφο εξαγωγής που απαιτεί το κράτος μέλος αποστολής και, κατά περίπτωση, την προθεσμία μέσα στην οποία τα εμπορεύματα πρέπει να προσκομίζονται στο αρμόδιο τελωνείο του κράτους μέλους προορισμού, καθώς και μία από τις ακόλουθες ενδείξεις:

- Procedimiento simplificado

- Forenklet procedure

- Vereinfachtes Verfahren

- Απλουστευμένη διαδικασία

- Simplified procedure

- Procedure simplifiee

- Procedura semplificata

- Vereenvoudigde regeling

- Procedimento simplificado

2. Μετά την αποστολή, ο εγκεκριμένος αποστολέας διαβιβάζει αμέσως στο τελωνείο αναχώρησης το αντίγραφο του αντίτυπου ελέγχου Τ 5 συνοδευόμενο από κάθε έγγραφο που χρησιμοποιείται για την έκδοση του αντίτυπου ελέγχου Τ 5. 3. Όταν οι τελωνειακές αρχές του κράτους μέλους αναχώρησης ελέγχουν μια αποστολή κατά την αναχώρηση, θέτουν την σχετική θεώρηση στη θέση «έλεγχος από το τελωνείο αναχώρησης» που περιλαμβάνεται στην οπίσθια όψη του αντίτυπου ελέγχου Τ 5.

4. Το αντίτυπο ελέγχου Τ 5 δεόντως συμπληρωμένο με τις ενδείξεις που προβλέπονται στην παράγραφο 1 και υπογεγραμμένο από τον εγκεκριμένο αποστολέα θεωρείται ότι έχει εκδοθεί από το τελωνείο αναχώρησης που έχει επικυρώσει εκ των προτέρων το έντυπο, κατά την έννοια του άρθρου 21 παράγραφος 1 στοιχείο α), ή του οποίου το όνομα εμφαίνεται στην ειδική σφραγίδα που αναφέρεται στο άρθρο 21 παράγραφος 1 στοιχείο β), προκειμένου να χρησιμεύσει ως απόδειξη του γεγονότος ότι τα εμπορεύματα που αφορά έχουν χρησιμοποιηθεί με τον προβλεπόμενο τρόπο ή/και έχουν φθάσει στον προβλεπόμενο προορισμό τους.

Άρθρο 23

1. Ο εγκεκριμένος αποστολέας υποχρεούται:

α) να τηρεί τους όρους που προβλέπονται στον παρόντα κανονισμό και στην άδεια·

β) να λαμβάνει όλα τα αναγκαία μέτρα για τη διασφάλιση της φύλαξης της ειδικής σφραγίδας ή των εντύπων που φέρουν τη σφραγίδα του τελωνείου αναχώρησης ή την ειδική σφραγίδα.

2. Σε περίπτωση καταχρηστικής χρησιμοποίησης από οποιοδήποτε πρόσωπο των αντιτύπων ελέγχου Τ 5 που φέρουν εκ των προτέρων τη σφραγίδα του τελωνείου αναχώρησης ή φέρουν την ειδική σφραγίδα, ο εγκεκριμένος αποστολέας, με την επιφύλαξη ποινικής δίωξης, ευθύνεται για την πληρωμή των δασμών και των άλλων επιβαρύνσεων που δεν έχουν καταβληθεί και για την επιστροφή των οικονομικών πλεονεκτημάτων που έχουν παραχωρηθεί καταχρηστικά συνεπεία της χρησιμοποίησης, εκτός αν αποδείξει στις τελωνειακές αρχές από τις οποίες έχει εγκριθεί ότι έχει λάβει τα μέτρα που αναφέρονται στην παράγραφο 1 στοιχείο β).

Άρθρο 24

1. Οι τελωνειακές αρχές μπορούν να επιτρέπουν στον εγκεκριμένο αποστολέα να μην υπογράφει τα αντίτυπα ελέγχου Τ 5 που φέρουν την ειδική σφραγίδα που αναφέρεται στο άρθρο 21 παράγραφος 1 στοιχείο β) και έχουν συμπληρωθεί με ολοκληρωμένο σύστημα ηλεκτρονικής ή αυτόματης επεξεργασίας των δεδομένων. Η άδεια αυτή παρέχεται υπό τον όρο ότι ο εγκεκριμένος αποστολέας έχει καταθέσει προηγουμένως στις τελωνειακές αρχές γραπτή δήλωση ότι είναι υπεύθυνος, με την επιφύλαξη ποινικής δίωξης, για την πληρωμή των δασμών και των άλλων επιβαρύνσεων που δεν έχουν καταβληθεί και για την επιστροφή των οικονομικών πλεονεκτημάτων που έχουν παραχωρηθεί καταχρηστικά συνεπεία της χρησιμοποίησης των αντίτυπων Τ 5 που φέρουν την ειδική σφραγίδα.

2. Τα αντίτυπα ελέγχου Τ 5 που συντάσσονται σύμφωνα με τις διατάξεις της παραγράφου 1 πρέπει να φέρουν, στη θέση που προορίζεται για την υπογραφή του ενδιαφερομένου, μία από τις ακόλουθες ενδείξεις:

- Dispensa de firma

- Fritaget for underskrift

- Freistellung von der Unterschriftsleistung

- Δεν απαιτείται υπογραφή

- Signature waived

- Dispense de signature

- Dispensa della firma

- Van ondertekening vrijgesteld

- Dispensada a assinatura

Άρθρο 25

Ο πίνακας αντιστοιχίας των άρθρων και των παραρτημάτων του παρόντος κανονισμού σε σχέση προς τον κανονισμό (ΕΟΚ) αριθ. 223/77 που καταργείται περιλαμβάνεται στο παράρτημα V.

Σε όλες τις κοινοτικές πράξεις όπου γίνεται αναφορά στα άρθρα και στα παραρτήματα του εν λόγω κανονισμού (ΕΟΚ) αριθ. 223/77, και η αναφορά αυτή πρέπει να θεωρείται ότι γίνεται στα αντίστοιχα άρθρα και στα παραρτήματα του παρόντος κανονισμού.

Άρθρο 26

Οι εγκεκριμένοι αποστολείς οι οποίοι, την ημέρα έναρξης εφαρμογής του παρόντος κανονισμού, κάνουν χρήση της ειδικής σφραγίδας του είδους που αναφέρεται στο παράρτημα XV του κανονισμού (ΕΟΚ) αριθ. 223/77 μπορούν να την χρησιμοποιούν μέχρι τις 31 Δεκεμβρίου 1992.

Άρθρο 27

Τα αντίτυπα ελέγχου Τ 5 που εκδίδονται σύμφωνα με τις διατάξεις του κανονισμού (ΕΟΚ) αριθ. 223/77 το αργότερο μέχρι τις 31 Δεκεμβρίου 1987 θα συνεχίζουν να παράγουν αποτέλεσμα και μετά την ημερομηνία αυτή.

Άρθρο 28

Ο κανονισμός (ΕΟΚ) αριθ. 1062/87 τροποποιείται ως εξής:

1. Στο άρθρο 22, η παράγραφος 1 αντικαθίσταται από το ακόλουθο κείμενο:

«1. Όταν τα εμπορεύματα που αναφέρονται στο άρθρο 20 παράγραφος 1 δεν τίθενται υπό καθεστώς κοινοτικής διαμετακόμισης, το τελωνείο στο οποίο συμπληρώνονται οι απαιτούμενες διατυπώσεις για την αποστολή τους εκδίδει το αντίτυπο ελέγχου Τ 5 που προβλέπεται στο άρθρο 1 του κανονισμού (ΕΟΚ) αριθ. 2823/87 (1). Ο ενδιαφερόμενος θέτει στη θέση 104 αυτού του αντιτύπου, ανάλογα με την περίπτωση, μία από τις ενδείξεις που προβλέπονται στο άρθρο 21.

(1) ΕΕ αριθ. L 270 της 23. 9. 1987, σ. 1.»

2. Στο άρθρο 25 παράγραφος 1, το δεύτερο εδάφιο αντικαθίσταται από το ακόλουθο κείμενο:

«Κατά παρέκκλιση από τις διατάξεις του άρθρου 11 του κανονισμού (ΕΟΚ) αριθ. 2823/87 το πρωτότυπο του αντίτυπου ελέγχου Τ 5 συνοδεύει τα εμπορεύματα μέχρι το αρμόδιο τελωνείο του κράτους μέλους προορισμού.»

3. Στο άρθρο 28, το στοιχείο α) αντικαθίσταται από το ακόλουθο κείμενο:

«α) δεν εμποδίζουν την εφαρμογή των διατάξεων των άρθρων 1 έως 16 του κανονισμού (ΕΟΚ) αριθ. 2823/87». 4. Το άρθρο 97 αντικαθίσταται από το ακόλουθο κείμενο:

«Κατάργηση του κανονισμού (ΕΟΚ) αριθ. 223/77, πίνακας αντιστοιχίας

Άρθρο 97

1. Ο κανονισμός (ΕΟΚ) αριθ. 223/77 καταργείται.

2. Κάθε αναφορά στον καταργούμενο κανονισμό θεωρείται ως αναφορά στον παρόντα κανονισμό και στον κανονισμό (ΕΟΚ) αριθ. 2823/87.

Κάθε αναφορά στα άρθρα του κανονισμού (ΕΟΚ) αριθ. 223/77 διαβάζεται σύμφωνα με τον πίνακα αντιστοιχίας του παραρτήματος Χ του παρόντος κανονισμού και τον πίνακα αντιστοιχίας του παραρτήματος V του κανονισμού (ΕΟΚ) αριθ. 2823/87.»

Άρθρο 29

Ο παρών κανονισμός αρχίζει να ισχύει από την 1η Ιανουαρίου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Σεπτεμβρίου 1987.

Για την Επιτροπή

COCKFIELD

Αντιπρόεδρος

(1) ΕΕ αριθ. L 38 της 9. 2. 1977, σ. 1.

(2) ΕΕ αριθ. L 157 της 17. 6. 1987, σ. 1.

(3) ΕΕ αριθ. L 38 της 9. 2. 1977, σ. 20.

(4) ΕΕ αριθ. L 322 της 3. 12. 1985, σ. 10.

(5) ΕΕ αριθ. L 107 της 22. 4. 1987, σ. 1.

(6) ΕΕ αριθ. L 179 της 11. 7. 1985, σ. 6.

(7) ΕΕ αριθ. L 79 της 21. 3. 1985, σ. 1.

(8) ΕΕ αριθ. L 79 της 21. 3. 1985, σ. 7.

(9) ΕΕ αριθ. L 263 της 15. 5. 1986, σ. 1.

ΠΑΡΑΡΤΗΜΑ IV

ΕΙΔΙΚΗ ΣΦΡΑΓΙΔΑ

1. Εθνόσημο του κράτους μέλους

2. Τελωνείο

3. Αριθμός του παραστατικού

4. Ημερομηνία

5. Εγκεκριμένος αποστολέας

6. Έγκριση

ΠΑΡΑΡΤΗΜΑ V

ΠΙΝΑΚΑΣ ΑΝΤΙΣΤΟΙΧΙΑΣ

1.2 // // // Κανονισμός (ΕΟΚ) αριθ. 2823/87 // Κανονισμός (ΕΟΚ) αριθ. 223/77 // // 1.2.3 // Άρθρο // Άρθρο // // 1 // 10 // // 2 // 1 // παράγραφος 3 // 3 // 2 // παράγραφοι 1 και 5 // 4 // 2 // παράγραφος 9 // 5 // 2 // παράγραφος 6 // 6 // 2 // παράγραφος 10 // // 2α // // 7 // 10α // // 8 // 10β // // 9 // 10γ // // 10 // 11 // // 11 // 12 // // 12 // 13 // // 13 // 15 // παράγραφος 2 // 14 // 13α // // 15 // 13β // // 16 // 14 // // 17 // 61α // παράγραφος 1 // 18 // 61β // // 19 παράγραφοι 1 έως 3 // 56 // παράγραφος 1 στοιχεία α) και β) και // // // παράγραφοι 2 και 3 // 19 παράγραφος 4 // 61α // παράγραφος 2 // 20 // 57 // // 21 // 61γ // // 22 // 61δ // // 23 παράγραφος 1 // 61 // παράγραφος 1 // 23 παράγραφος 2 // 61ε // // 24 // 61στ // 1.2 // Παράρτημα // Παράρτημα // I // VI // II // VI A // III // VI B // IV // XV // //